CELEX: 62009TN0027
Language: mt
Date: 2009-01-19 00:00:00
Title: Kawża T-27/09: Rikors ippreżentat fid- 19 ta' Jannar 2009 — Stella Kunststofftechnik vs UASI — Stella Pack (Stella)

4.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 82/28
            
         Rikors ippreżentat fid-19 ta' Jannar 2009 — Stella Kunststofftechnik vs UASI — Stella Pack (Stella)
   (Kawża T-27/09)
   (2009/C 82/50)
   Lingwa tar-rikors: Il-Ġermaniż
   Partijiet
   
      Rikorrenti: Stella Kunststofftechnik GmbH (Eltville, il-Ġermanja) (rappreżentant: M. Beckensträter, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Stella Pack Sp. z o. o. (Lubartow, ir-Repubblika tal-Polonja)
   Talbiet tar-rikorrenti
   
               —
            
            
               tannulla d-deċiżjoni tar-Raba' Bord tal-Appell tat-13 ta' Novembru 2008, mogħtija fid-19 ta' Novembru 2008, u tiddikjara li t-talba għal dikjarazzjoni ta' revoka tat-22 ta' Diċembru 2006 kellha tiġi miċħuda bħala inammissibbli;
            
         
               —
            
            
               sussidjarjament, filwaqt li tannulla d-deċiżjoni tat-13 ta' Novembru 2008, inkluża dik tad-Diviżjoni tal-Kanċellazzjoni tas-27 ta' Frar 2008, tissospendi d-deċiżjoni dwar it-talba għal dikjarazzjoni ta' revoka tat-22 ta' Novembru 2006 sakemm il-proċedimenti ta' oppożizzjoni fil-Każ B 863177 ikunu ġew konklużi;
            
         
               —
            
            
               tikkundanna lill-intervenjent għall-ispejjeż fil-kawża prinċipali li jistgħu jiġu rkuprati, inklużi dawk tal-konvenut.
            
         Motivi u argumenti prinċipali
   
      Trade mark Komunitarja rreġistrata li hija s-suġġett tat-talba għal dikjarazzjoni ta' revoka: it-trade mark verbali “Stella” għal prodotti fil-klassijiet 6, 8, 16, 20 u 21 (Trade mark Komunitarja Nru 15 479)
   
      Proprjetarja tat-trade mark Komunitarja: ir-rikorrenti
   
      Parti li qed titlob id-dikjarazzjoni ta' revoka tat-trade mark Komunitarja: Stella Pack Sp. z o. o.
   
      Deċiżjoni tad-Diviżjoni tal-Kanċellazzjoni: it-trade marks ikkonċernati rrevokati għal ċerti prodotti fil-klassijiet 6, 8, 16 u 20
   
      Deċiżjoni tal-Bord tal-Appell: appell tar-rikorrenti miċħud
   
      Motivi invokati: kriterji ta' ammissibbiltà li skont ir-Regolament (KE) Nru 40/94 (1) u r-Regolament (KE) Nru 2868/95 (2) għandhom jiġu kkunsidrati ex officio ma ttieħdux inkunsiderazzjoni.
   
      (1)  Regolament tal-Kunsill (KE) Nru 40/94 tal-20 ta' Diċembru 1993 dwar it-trade mark Komunitarja.
   
      (2)  Regolament tal-Kummissjoni (KE) Nru 2868/95 tat-13 ta' Diċembru 1995 li jimplimenta r-Regolament tal-Kunsill (KE) Nru 40/94 dwar it-trade mark tal-Komunità.